ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Проф. др Лела Милошевић Радуловић је постигла запажене резултате на пољу научног и истраживачког рада у области за коју се бира. То потврђују њене публикације међународног и националног значаја након претходног избора (20), посебно уџбеник *Социологија старења* (стр. 348), као и учешће на међународним и националним научним скуповима, конференцијама и конгресима (6). Радови које је објавила (самостално и у коауторству) су теоријски и методолошки утемељени и углавном су из области социологије васпитања и образовања и социологије старења, области за које се бира. Посебно је запажен њен уџбеник *Социологија старења* јер је др Лела Милошевић Радуловић прва у нашој академској заједници дала пионирски допринос конституисању социологије старења као посебне социолошке дисциплине (увођење наставног предмета у студијски програм и објављивање првог уџбеника на нашим просторима из ове области). Уџбеник је написан у складу са програмом за наставни предмет *Социологија старења* на Филозофском факултету Универзитета у Нишу и намењен је, пре свега, студентима, али и истраживачима из различитих научних дисципина који трагају за релевантним теоријско-методолошким приступима у проучавању старења и старости, стручњацима који се баве израдом друштвених стратегија и спровођењем практичних акција за побољшање социјалног положаја и квалитета живота старијих људи, као и другима који се интересују за социолошко објашњење старења и старости у контексту друштвених и демографских промена.

Од 2011. до 2019. године др Лела Милошевић Радуловић је учествовала у реализацији два научноистраживачка пројекта: *Традиција, модернизација и национални идентитет у Србији и на Балкану у процесу европских интеграција* (Центар за социолошка истраживања Филозофског факултета Универзитета у Нишу / Министарство просвете, науке и технолошког развоја Републике Србије) и *Одрживост идентитета Срба и националних мањина у пограничним општинама источне и југоисточне Србије* (Машински факултет Универзитета у Нишу, Катедра за друштвене науке / Министарство просвете, науке и технолошког развоја Републике Србије); од 2011. године учествује у реализацији научноистраживачког пројекта *Социокултурни аспекти демографске репродукције у југоисточној Србији и могућности изградње пронаталитетске националне стратегије* (Српска академија наука и уметности, Огранак САНУ у Нишу). Поред тога, од 2019. године учествовала је у реализацији шест интерних пројеката Филозофског факултета Универзитета у Нишу на Департману за социологију и Департману за социјалну политику и социјални рад (1 – руководилац пројекта, 5 – члан истраживачког тима)

На основу наведеног, Веће Департмана за социологију предлаже Изборном већу Филозофског факултета да усвоји **позитивну оцену** резултата научног и истраживачког рада проф. др Леле Милошевић Радуловић, кандидаткиње за избор у звање *редовни професор* за ужу научну област Социологија (*Социологија васпитања и образовања* и *Социологија старења*).

Ниш, 10. 7. 2023.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ**

**И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Проф. др Лела Милошевић Радуловић је након претходног избора у звање учествовала у унапређивању и развоју наставе на Филозофском факултету у Нишу у следећим активностима:

* Учешће у раду на структурисању програма и припреми материјала за реакредитацију Основних, Мастер и Докторских академских студија социологије.
* Израда силабуса и увођење новог наставног предмета који је први пут укључен у студијски програм Докторских академских студија социологије (*Старост и старење у савременом друштву*).
* Координатор и члан тима за припрему материјала за реакредитацију Основних академских студија социјалне политике и социјалног рада и Мастер академских студија социјалног рада.
* Члан комисије за еквиваленцију студијских програма на Департману за социјалну политику и социјални рад.
* Учешће у припремној настави за полагање пријемног испита и изради тестова за пријемни испит из социологије на Основним академским студијама социјалне политике и социјалног рада.
* Председник/члан комисије за спровођење пријемног испита на Основним академским студијама социјалне политике и социјалног рада.
* Члан рангирне комисије на Докторским академским студијама социологије.
* Руководилац интерног пројекта *Евалуација и јачање капацитета основних академских студија социјалне политике и социјалног рада* (наставак пројекта) (2019/2020. године).
* Управница Департмана за социјалну политику и социјални рад (од маја 2018. године).

Поред тога, учествовала је у другим делатности високошколске установе од значаја за академску и ширу заједницу:

* Члан жирија за доделу годишње награде за најбољу књигу из области социологије „Војин Милић“, коју додељује Српско социолошко друштво (2018–2020. године);
* Члан жирија Регионалног такмичења ученика средњих школа из области социологије *Пандемија вируса COVID-19 као друштвени изазов*, у организацији Српског социолошког друштва (2020/2021. године);
* Предавач на трибини *Активно старење* у организацији *Кола српских сестара* (Дом војске у Нишу, 26. 11. 2018. године);
* Учешће на вебинару *Декада здравог старења,* 24. 9. 2021. у организацији Геронтолошког друштва Србије;
* Промоција монографије професора емеритуса Љубише Митровића *Демографска обнова Србије – национално и развојно питање*, 24. фебруар 2023. године, Универзитет у Нишу, Огранак САНУ у Нишу; Митровић, Љубиша (2022). *Демографска обнова Србије – национално и развојно питање.* Филозофски факултет Универзитета у Нишу, Српска академија наука и уметности – Огранак САНУ у Нишу;
* Члан Програмског одбора међународног научног скупа *Друштвени развој и демографске промене* (Филозофски факултет Нови Сад, 15. 5. 2021. године);
* Члан Програмског одбора научне конференције *Јачање капацитета основних академских студија социјалне политике и социјалног рада* (Филозофски факултет у Нишу, 20. 9. 2019. године);
* Члан Програмског одбора научног скупа *Наука и савремени универзитет 8* (Филозофски факултет у Нишу, 10. 11. 2018. године);
* Члан Организационог одбора међународног научног скупа *Социологија у XXI веку: изазови и перспективе* (Филозофски факултет у Нишу, 10. 11. 2018. године);
* Рецензирање радова у научним часописима: *Teme*; *Социолошки преглед;* Facta Universitatis. Series: Philosophy, Sociology, Psychology and History; *Годишњак за социологију;* *Геронтологија;* *DHS – Društvene i humanističke studije;* *Facta Universitatis. Series: Teaching, Learning and Teacher education; Годишњак Педагошког факултета у Врању*;
* Рецензирање зборника радова *Društveni aspekti starenja u vreme pandemije Covid-19*, Filozofski fakultet u Beogradu, 2021. године; Dragišić Labaš, Slađana (ur.) (2021). *Društveni aspekti starenja u vreme pandemije Covid-19.* Beograd: Filozofski fakultet.
* Рецензирање монографије *Занатство Књажевца и околине кроз векове* (аутора Милана Милосављевића, 2019. године); Милосављевић, Милан (2019). *Занатство Књажевца и околине кроз векове.* Књажевац: Уметничка академија Исток.
* Члан Српског социолошког друштва;
* Члан Геронтолошког друштва Србије;
* Члан Изборног већа Филозофског факултета у Нишу;
* Члан Наставно-научног већа Филозофског факултета у Нишу.

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** ангажовања у развоју наставе и других делатности високошколске установе проф. др Леле Милошевић Радуловић, кандидаткиње за избор у звање *редовни професор* за ужу научну област Социологија (*Социологија васпитања и образовања* и *Социологија старења*).

Ниш, 10. 7. 2023.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА ПЕДАГОШКОГ РАДА КАНДИДАТА**

Током своје професионалне каријере проф. др Лела Милошевић Радуловић је остварила запажене резултате у педагошком раду и испољила смисао за наставну делатност. Од 1999. до 2012. године радила је као асистент-приправник и асистент, а од 2012. је као доцент предавала следеће предмете: *Социологија васпитања и образовања*, *Образовање за треће доба*, *Образовање и социјална селекција*, *Социологија наставника* (Основне академске студије педагогије); *Социологија старења* (Основне академске студије социологије и психологије); *Пензијски системи, социјална брига о старијима и социјална заштита*, *Социјално умрежавање школе, Социологија наставника* (Мастер академске студије социологије); *Социјална инклузија старијих особа* (Мастер академске студије педагогије). Од 2018. као ванредни професор предаје следеће предмете: *Социологија васпитања и образовања*, *Образовање за треће доба, Образовање и социјална селекција*, *Социологија наставника* (Основне академске студије педагогије); *Социологија старења* (Основне академске студије социологије, Основне академске студије социјалне политике и социјалног рада и Основне академске студије психологије); *Пензијски системи, социјална брига о старијима и социјална заштита*, *Социјално умрежавање школе, Социологија наставника* (Мастер академске студије социологије); *Социјална инклузија старијих особа* (Мастер академске студије педагогије, Мастер академске студије социолог у социјалној заштити, Мастер академске студије социјалног рада); *Образовање и друштвене промене*, *Старост и старење у савременом друштву* (Докторске академске студије социологије).

Проф. др Лела Милошевић Радуловић успешно сарађује са студентима и одговорно реализује наставу из наведених предмета. У настави користи савремену литературу и уноси методичко-дидактичке иновације у наставни процес. У анкетама студентске евалуације константно добија позитивне оцене.

Имајући у виду наведена постигнућа, Веће Департмана за социологију предлаже Изборном већу Филозофског факултета да усвоји **позитивну оцену** резултата педагошког рада проф. др Леле Милошевић Радуловић, кандидаткиње за избор у звање *редовни професор* за ужу научну област Социологија (*Социологија васпитања и образовања* и *Социологија старења*).

Ниш, 10. 7. 2023.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

**НА ФАКУЛТЕТУ**

Проф. др Лела Милошевић Радуловић је остварила следеће резултате у обезбеђивању научно-наставног подмлатка на факултету:

**Члан комисије за оцену и одбрану докторских дисертација:**

* Иванка Халабрин, *Утицај клубова за старе на социјално укључивање старих у Србији* (дисертација одбрањена 30. септембра 2016. године на Факултету политичких наука Универзитета у Београду). Одлука Наставно-научног већа Факултета политичких наука у Београду број 08-2073/1 од 11. јула 2016.
* Славица Коматина, *Актуелни проблеми образовања Рома у Србији: друштвени изазови и одговори* (дисертација одбрањена 26. септембра 2016. године на Филозофском факултету Универзитета у Нишу). Одлука Наставно-научног већа Филозофског факултета у Нишу број 141/1-3-1-01 од 20. априла 2016. године.
* Милена Јовановић Крањец, *Карактеристике и облици преступничког понашања ученика средње школе у југоисточној Србији* (дисертација одбрањена 9. октобра 2015. године на Филозофском факултету Универзитета у Нишу). Одлука Наставно-научног већа Филозофског факултета у Нишу број 154/1-5-3-01 од 29. априла 2015. године.

**Ментор у изради мастер радова** (у периоду од претходног избора):

* Тања Тодоровић, *Проблем насиља над старијим људима у штампаним медијима у Србији*; мастер рад одбрањен 21. 11. 2021. године; број одлуке 10/14-19 од 17. јула 2020. године.
* Јована Шотић, *Међугенерацијска солидарност у контексту демографског старења становништва Србије*, 3. 7. 2021. године; број одлуке 10/15-5 од 19. октобра 2020. године.
* Катарина Димитријевић, *Слободно време старијих људи у сеоским и градским насељима*; мастер рад одбрањен 21. 11. 2018. године; број одлуке 10/14-47 од 12. јула 2018. године.
* Слађана Нешић, *Дискриминација старијих људи у систему здравствене заштите*; мастер рад одбрањен 29. 9. 2018. године; број одлуке 10/5-17 од 13. јула 2017. године.
* Ивана Димитријевић, *Међугенерацијска солидарност на селу у контекст пандемије Covid-19* (у изради); број одлуке 10/14-18 од 14. јула 2021. године.
* Марија Вучковић, *Мишљење грађана о друштвеном угледу наставника у Србији* (у изради); број одлуке 10/5-21 од 14. јула 2021. године.

**Члан комисије за оцену и одбрану мастер радова** (у периоду од претходног избора):

* Јелена Поповић, *Хранитељство као мера заштите деце из дисфункционалних породица (на примеру Центра за социјални рад у Пироту)*; мастер рад одбрањен 14. 4. 2022. године; број одлуке 10/15-16 од 22. новембра 2021. године.
* Миљана Живић, *Доступност услуга социјалне заштите старијим особама у руралној средини*; мастер рад одбрањен 10. 12. 2020. године; број одлуке 10/15-3 од 13. јула 2020. године.
* Марија Ракић, *Рад стручних сарадника на решавању вршњачког насиља*; мастер рад одбрањен 28. 10. 2020. године; број одлуке 10/14-6 од 31. марта 2020. године.
* Лазар Николић, *Историјски развој школског социјалног рада*; мастер рад одбрањен 30. 11. 2020. године; број одлуке 10/14-35 од 5. јула 2019. године.
* Милица Караџић, *Став ученика средњих школа у Нишу према коришћењу психоактивних супстанци и укљученост у вршњачку групу*; мастер рад одбрањен 25. 11. 2020. године; број одлуке 10/14-61 од 19. децембра 2019. године.
* Златица Стојановић, *Став родитеља о инклузији деце с инвалидитетом*; мастер рад одбрањен 25. 11. 2020. године; број одлуке 10/14-11 од 25. јуна 2020. године.
* Јована Радевић, *Доступност социјалних услуга материјално необезбеђеним старим лицима*; мастер рад одбрањен 30. 11. 2019. године; број одлуке 10/14-43 од 12. јула 2018. године.
* Сања Мадић, *Мапирање услуга и кадровска покривеност у установама социјалне заштите у Пироту*; мастер рад одбрањен 5. 11. 2019. године; број одлуке 10/14-34 од 5. јула 2019. године.
* Дуња Величковић, *Теорије о друштвеној неједнакости у образовању*; мастер рад одбрањен 5. 2. 2019. године; број одлуке 10/5-19 од 19. октобра 2018. године.
* Данијела Вељковић, *Потребе старих лица за социјалним сервисима у локалној заједници*; мастер рад одбрањен 1. 12. 2018. године; број одлуке 10/14-27 од 19. јуна 2018. године.
* Весна Ивановић, *Вербално насиље над наставницима*; мастер рад одбрањен 19. 11. 2018. године; број одлуке 10/14-28 од 12. јула 2018. године.
* Ивана Илић, *Културно-образовни статус родитеља и образовне аспирације ученика средње школе*; мастер рад одбрањен 29. 8. 2018. године; број одлуке 10/5-20 од 21. септембра 2017. године.

**Учешће у комисијама за избор наставника и сарадника:**

Члан Комисије за избор истраживача-приправника на Департману за социјалну политику и социјални рад, Филозофски факултет у Нишу (конкурс Министарства науке – *Шести позив талентованим младим истраживачима* – студентима и студенткињама докторских академских студија за укључивање у научноистраживачки рад у акредитованим научноистраживачким организацијама чији је оснивач Република Србија). Одлука Наставно-научног већа Филозофског факултета у Нишу број 56/1-9-3-01 од 20. фебруара 2023. године.

Члан Комисије за избор асистента/сарадника у настави:

* Бојана Пуцаревић, асистент, Департман за социологију, Филозофски факултет у Нишу. Одлука Изборног већа број Одлука Научно-стручног већа 31/1-5-01 од 18. јануара 2017. године.
* Милош Костадинов, сарадник у настави, Департман за социологију, Филозофски факултет у Нишу. Одлука Изборног већа број 263/1-5-01 од 30. септембра 2015. године.

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** резултата у обезбеђивању научно-наставног подмлатка које је постигла проф. др Лела Милошевић Радуловић, кандидаткиња за избор у звање *редовни професор* за ужу научну област Социологија (*Социологија васпитања и образовања* и *Социологија старења*).

Ниш, 10. 7. 2023.

Управница Департмана за социологију

Проф. др Данијела Гавриловић

